G.W.S. Barrow

G.W.S. Barrow (Geoffrey Wallis Steuart Barrow; født 28. november 1924, død 14. desember 2013) var en britisk historiker og akademiker, spesialisert på middelalderen i Skottland.

Akademiske liv og virke 
Som sønn av Charles Embleton Barrow og Marjorie Stuart ble han født i 1924 ved Headingley i nærheten av Leeds. Han gikk på kostskolen St Edward's School i Oxford og deretter ved Inverness Royal Academy, videregående skole, i Skottland. Han begynte sine akademiske studier på Universitetet i St Andrews før han fortsatte på Pembroke College ved Universitetet i Oxford. Ved Pembroke fullførte han sin doktoravhandling på Skotsk kongelig ekklesiastisk politikk, 1107-1214, hvilket var en indikasjon på hva som skulle bli hans hovedfokus som historiker.

Han ble foreleser i historie ved University College i London i 1950 og ble værende der fram til 1961 da han ble professor i middelalderhistorie ved Universitetet i Newcastle upon Tyne, og deretter i 1974 ble han professor i skotsk historie ved Universitetet i St Andrews. Han hadde William Fraser-professoratet i skotsk historie og paleografi ved Universitetet i Edinburgh fra 1979 til 1992.

Han begynte sitt akademiske arbeid med å studere føydalismens vesen i det anglo-normanniske Britannia, men spesialiserte seg etter hvert mer gjennomgående på skotsk føydalisme. Hans arbeide tenderte til å fokusere på den normanniske innflytelsen i høymiddelalderen i Skottland, særskilt i referanse til regjeringens institusjoner. Han levde lenge nok til å se virkeliggjørelsen av sitt hovedverk om Robert Bruce og samfunnet i kongeriket Skottland. Det var en overskuelig og autorativ analyse av Skottlands urolige statsdannelse i den skotske uavhengighetskrig som ble utkjempet mellom Skottland og England på slutten av 1200-tallet og begynnelsen av 1300-tallet. Dette verket ga Barrow et internasjonalt omdømme.

Privat liv 
Barrow giftet seg i 1951 med Heather Elizabeth Lownie som han fikk en sønn og en datter med. Han var medlem av British Academy og av Royal Society of Edinburgh. Han var formann og president i Scottish History Society, president i Saltire Society, litterær direktør og visepresident i Royal Historical Society og medlem av Royal Commission on Historical Manuscripts.

Bibliografi (utvalg)

Bøker 
 Feudal Britain, London, 1956.
 Robert Bruce and the Community of the Realm of Scotland, Edinburgh, 1965; 4. utg., 2005).
 The Kingdom of the Scots, London, 1973, en samling av hans forskningsartikler.
 The Scottish Tradition, Edinburgh, 1974. Som redaktør.
 The Anglo-Norman Era in Scottish History, Oxford, 1980.
 Kingship and Unity: Scotland, 1000–1306, London, 1981.
 Scotland and its Neighbours in the Middle Ages, London, 1992, ytterligere en samling av hans forskningsartikler.

Utgivelser av primærtekster 
 Acts of Malcolm IV, 1153–1165, Edinburgh, 1960 - Regesta Regum Scottorum, bind I. Redaktør.
 Acts of William I, 1165–1214, Edinburgh, 1971) Regesta Regum Scottorum, bind II. Medredaktør sammen med W.W. Scott.
 The Charters of King David I, Woodbridge, 1999. Redaktør.

Publikasjoner 
 «Earls of Fife in the 12th Century» i: Proceedings of the Society of Antiquaries of Scotland, 1952–53, s. 51–61.
 «Religion in Scotland on the eve of Christianity» i: Forschungen zur Reichs-, Papst- und Landesgeschichte, red. Borchardt og Bunz, Stuttgart 1998, s. 25-32.

Referanser

Litteratur 
 «Barrow, Prof. Geoffrey Wallis Steuart» i: Who's Who 2009, A & C Black, 2008; utgave online, Oxford University Press, desember 2008.
 Omtale av Barrow på nettstedet til UOE.

Barrow, G
Barrow, G
Personer fra City of Leeds
Britiske professorer